U-I-217/09
Natisni
Opravilna št.:
U-I-217/09
Datum odločitve:
15. 4. 2010
ECLI:
ECLI:SI:USRS:2010:U.I.217.09
Akt:
Odlok o kategorizaciji občinskih cest (Uradni list RS, št. 70/05 in 33/08), kolikor pod zaporedno številko 518 kategorizira lokalno cesto C. 24. junija, od Šlandrove ul. do h. št. 31, v delu, ki poteka po zemljiščih s parc. št. 1094/4, 1094/15 in 1097/1, vse k. o. Črnuče, 6. čl.
Izrek:
Pobuda za začetek postopka za oceno ustavnosti in zakonitosti 6. člena Odloka o kategorizaciji občinskih cest (Uradni list RS, št. 70/05 in 33/08), kolikor pod zaporedno številko 518 kategorizira lokalno cesto C. 24. junija, od Šlandrove ul. do h. št. 31, v delu, ki poteka po zemljiščih s parc. št. 1094/4, 1094/15 in 1097/1, vse k. o. Črnuče, se zavrže.
Evidenčni stavek:
Pobuda je prepozna, če ni vložena v enem letu od uveljavitve izpodbijanega predpisa, ki učinkuje neposredno, oziroma v enem letu od dneva, ko je pobudnik izvedel za nastanek škodljivih posledic.
Geslo:
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
1.4.51.6 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Drugo.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Družba IN-19, d. o. o., Ljubljana
Datum vloge:
11. 9. 2009
Vrsta odločitve:
sklep
Vrsta rešitve:
zavrženje
Dokument:
US29092
Dokument v PDF obliki:
U-I-217-09.pdf
128 KB
Prenesite datoteko
U-I-217/09-5
15. 4. 2010
SKLEP
Ustavno sodišče je v postopku za preizkus pobude družbe IN-19, d. o. o., Ljubljana, ki jo zastopa Miran Moškotevc, odvetnik v Ljubljani, na seji 15. aprila 2010
sklenilo:
Pobuda za začetek postopka za oceno ustavnosti in zakonitosti 6. člena Odloka o kategorizaciji občinskih cest (Uradni list RS, št. 70/05 in 33/08), kolikor pod zaporedno številko 518 kategorizira lokalno cesto C. 24. junija, od Šlandrove ul. do h. št. 31, v delu, ki poteka po zemljiščih s parc. št. 1094/4, 1094/15 in 1097/1, vse k. o. Črnuče, se zavrže.
Obrazložitev
1. Pobudnica izpodbija 6. člen Odloka o kategorizaciji občinskih cest (v nadaljevanju Odlok), kolikor kategorizira lokalno cesto C. 24. junija, od Šlandrove ul. do h. št. 31, v delu, ki naj bi potekala po njenih zemljiščih. Izpodbijani del Odloka naj bi bil v neskladju z Uredbo o merilih za kategorizacijo javnih cest (Uradni list RS, št. 49/97 in 113/09), s 37. členom Stvarnopravnega zakonika (Uradni list RS, št. 87/02 – SPZ) ter s 33. in z 69. členom Ustave. Pobudnica navaja, da je za sporno kategorizacijo izvedela med pravdnim postopkom, v katerem toži Mestno občino Ljubljana zaradi prisilnega odkupa zemljišč, po katerih poteka navedena cesta.
2. Po tretjem odstavku 24. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) lahko pobudnik vloži pobudo, kadar podzakonski predpis ali splošni akt, izdan za izvrševanje javnih pooblastil, učinkuje neposredno in posega v pravice, pravne interese oziroma v pravni položaj pobudnika, v enem letu od njegove uveljavitve oziroma v enem letu od dneva, ko je pobudnik izvedel za nastanek škodljivih posledic. Če je izpodbijani predpis veljal že pred uveljavitvijo Zakona o spremembah in dopolnitvah Zakona o Ustavnem sodišču (Uradni list RS, št. 51/07 – v nadaljevanju ZUstS-A), začne teči enoletni rok za vložitev pobude šele z dnem uveljavitve ZUstS-A (tako Ustavno sodišče v odločbi št. U-I-113/08 z dne 2. 4. 2009, Uradni list RS, št. 30/09).
3. Odlok je v izpodbijanem delu začel veljati avgusta 2005. Pobudnica je pobudo vložila 10. 9. 2009, tj. več kot štiri leta po uveljavitvi Odloka oziroma več kot dve leti po uveljavitvi ZUstS-A. Z navedbami, da je za sporno kategorizacijo izvedela med pravdnim postopkom, pa tudi ni izkazala, da vlaga pobudo v roku enega leta od dneva, ko je izvedela za nastanek škodljivih posledic. Ker pobuda ni dopustna, jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik